Určite áno a to nielen výmenou zimných pneumatík za letné. Opäť odporúčame kontrolu klimatizácie, ktorá dostane v lete poriadne zabrať. Tiež kontrolu stieračov, všetkých prevádzkových kvapalín, chladiacej a brzdovej kvapaliny. A v neposlednom rade je nutné vozidlo dobre vyčistiť od zimných nečistôt a zvyškov soli a lak opäť ošetriť voskom na ochranu pred intenzívnym slnečným žiarením, ale aj proti trusu a hmyzu. Zimnú kvapalinu v ostrekovačoch je nutné vymeniť za letnú, ktorá lepšie odstraňuje hmyz z čelného skla. Opäť sa neodporúča miešať zimnú zmes s letnou.